kardosdrur/scandi-wiki huggingface dataset:
Flakfortet

Flakfortet er en kunstigt skabt ø, anlagt i 1910-16 på et eksisterende flak. Øen har været benyttet af militæret frem til 1968, senest som raketbase for HAWK-missiler. Fra 1969 til 1975 lå stedet ubevogtet hen, hvorefter bl.a. Dansk Sejlerunion i perioder har haft brugsretten. I 2001 blev stedet solgt af det statslige ejendomsselskab Freja Ejendomme A/S til Malmökranen AB.

Der er adgang til Flakfortet med Spar Shipping i sommermånederne med afgang ud for Nyhavn nr. 71 i København.

Ekstern kilde/henvisning 
 Flakfortet – øen i Øresund 
 Københavns befæstning 
Spar Shipping Flakfortet 

Københavns Befæstning
Øer i Øresund
Øer i København
Ruth

Ruth eller Rut er et bibelsk pigenavn, særligt kendt fra Ruths bog. Det kommer af hebræisk רוּת Rūṯ, der betyder "veninde" eller "fælle". Navnet var meget populært i 1920'erne og 1930'erne.

Kendte personer med navnet 
 Ruth Rendell, engelsk krimiforfatter.
 Ruth Smith, færøsk maler.
 Ruth Evensen, direktør Human a/s og medstifter og leder af Menigheden Faderhuset

Pigenavne
Søren Olesen

Søren Olesen (27. september 1891 i Giver – 29. august 1973 i Hjørring) var dansk politiker og højskolemand. 

Olesen var medlem af Horne-Asdal sogneråd 1929-1943 og 1950-1954 og af Folketinget for Danmarks Retsforbund 1945-1947 og 1953-1960. Han var indenrigsminister i Trekantregeringen 1957-1960.

Olesen var uddannet lærer fra Nørre Nissum Seminarium i 1913. 

Fra 1916-1919 var Olesen lærer ved Horne Højskole og fra 1919-1929 højskolens forstander. Fra 1929 til sin udnævnelse til Indenrigsminister i 1957 var han lærer og viceskoleinspektør i Hirtshals. 

Sammen med Retsforbundets frontfigurer Viggo Starcke og Oluf Pedersen blev den relativt ukendte vendelbo udnævnt til minister i H.C. Hansens Trekantsregering i 1957. Hans væsentligste fingeraftryk på dansk politik blev nedsættelsen af den kommunallovskommission i 1958, der senere førte til kommunalreformen i 1970.

Da Retsforbundet gled ud af folketinget ved valget i 1960 trak Olesen sig tilbage fra politik.

Eksterne henvisninger 
 

Indenrigsministre fra Danmark
Danske ministre fra Retsforbundet
Skolefolk fra Danmark
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Personer i Kraks Blå Bog (afdøde)
Nanortalik Kommune

Nanortalik Kommune var grønlands sydligste kommune, beliggende i Vestgrønland og opkaldt efter dens hovedby Nanortalik. Den blev en del af Kujalleq Kommune den 1. januar 2009, en af fire nydannede kommuner.
Kommunen dækkede et areal på omkring 15.000 km2 og i området bor der ca. 2680 indbyggere.

Byer og bygder i Nanortalik Kommune 

 Nanortalik
 Aappilattoq
 Narsamijit (da.: Frederiksdal, også kendt som Narsaq Kujalleq)
 Tasiusaq
 Qorlortorsuaq (vandfald med vandkraftstation)
 Ammassivik (da.: Sletten)
 Alluitsup Paa (da.: Sydprøven)

Tidligere kommuner i Grønland
Narsaq Lokalområde

Narsaq Lokalområde (tidligere Narsaq Kommune) beliggende i Vestgrønland har navn efter sin hovedby Narsaq. Området blev d. 1. januar 2009 en del af Kujalleq Kommune sammen med Nanortalik og Qaqortoq. Kommunegrænserne gælder stadig som grænser for Præstegældet Narsaq.

Narsaq kommune havde 2.033 indbyggere (1. januar 2004). Af disse boede 1.705 i selve Narsaq by, mens resten boede i en af kommunens tre bygder, der er Qassiarsuk (42), Igaliku (41) og Narsarsuaq (162), der ligger ved Narsarsuaq Lufthavn, en tidligere amerikansk militærbase, der er hovedindfaldsporten til Sydgrønland. Lufthavnen blev anlagt af det amerikanske luftvåben under 2. verdenskrig til mellemlandinger for fly på vej til eller fra Europa, men har siden 1959 fungeret som en civil lufthavn. Air Greenland A/S og Air Iceland beflyver fra lufthavnen i Narsarsuaq det øvrige Grønland, Island og Danmark.

Byer i Narsaq Lokalområde 
 Narsaq
 Igaliku
 Qassiarsuk
 Narsarsuaq

Tidligere kommuner i Grønland
Qaqortoq Kommune

Qaqortoq Kommune var en kommune i den sydlige del af Vestgrønland. Kommunen havde 3.418 indbyggere, heraf 3.144 i hovedbyen Qaqortoq og 274 i bygderne. Den blev 1. januar 2009 en del af Kujalleq Kommune sammen med Nanortalik Kommune og Narsaq Kommune.

Byer og bygder i Qaqortoq Kommune 

 Qaqortoq – by med 3.144 indbyggere.
 Saarloq – bygd med 50 indbyggere.
 Eqalugaarsuit – bygd med 138 indbyggere.
 Qassimiut – bygd med 47 indbyggere.

Desuden havde kommunen 12 fåreholdersteder.

Tidligere kommuner i Grønland
Ivittuut Kommune

Ivittuut Kommune "den græsrige kommune" (tidligere stavet Ivigtut), var en kommune i Vestgrønland, beliggende på 61 grader nordlig bredde der fik sit navn efter minebyen Ivittuut. 

Kommunen bestod grundlæggende af to områder: En mineby og flådestationen Grønnedal der ligger ca. 5 km fra hinanden forbundet af en vej inde i Arsukfjorden. Hovedbyen, den tidligere bygd Kangilinnguit, den eneste bosættelse i kommunen delte præstegæld med Paamiut Kommune. Bygden Arsuk der ligger ved mundingen af Arsuk fjorden var tæt på men en del af Paamiut Kommune.

Den var Grønlands mindste kommune – ca. 600 kvadratkilometer, dvs. på størrelse med Lolland – afgrænset af Arsukfjorden i Nord og Qoornoqfjorden i syd. Den danner sammen med den tidligere Paamiut Kommune et præstegæld. De 600 kvadratkilometer fordelte sig på 450 km2 isfrit land, 50 km2 isdækket land og 100 km2 havområde.
Fjeldene i kommunen er typisk 600-800 meter, med Laksefjeld som det højeste på 1.091 meter. 

Området har tre bræer, hvoraf Arsuk Bræ udmunder i Arsukfjorden, Søndre Qoornoq Bræ slutter på en moræneslette og Nordre Qoornoq Bræ ender i en sø.

Særlig Søndre Qoornoq Bræ er interessant på grund af de mange kugleformede sedimenter indeholdende fossile aftryk.

Kommunen blev d. 1. januar 2009 en del af Sermersooq.

Byer og bygder i Ivittuut Kommune 
 Kangilinnguit (da.: Grønnedal)

Tidligere kommuner i Grønland
Vestgrønland

Vestgrønland (Grønlandsk: "Kitaa") er en af de tre landsdele, som Grønland inddeles i.
Vestgrønland består af de tidligere kommuner: 
 Upernavik Kommune
 Uummannaq Kommune
 Qeqertarsuaq Kommune
 Ilulissat Kommune
 Qasigiannguit Kommune
 Aasiaat Kommune
 Kangaatsiaq Kommune
 Sisimiut Kommune
 Maniitsoq Kommune 
 Nuuk Kommune
 Paamiut Kommune
 Ivittuut Kommune
 Qaqortoq Kommune
 Narsaq Kommune
 Nanortalik Kommune

Referencer 

Grønlands geografi
Paamiut Kommune

Paamiut Kommune var tidligere en kommune i Vestgrønland med navn efter sin hovedby Paamiut. Siden 1. januar 2009 er den en del af den større Sermersooq Kommune.

Byer og bygder i Paamiut Kommune 
Beboede
 Paamiut (da.: Frederikshåb)
 Arsuk
Nedlagte
 Neria

Tidligere kommuner i Grønland
Nuuk Kommune

Nuuk Kommune (på grønlandsk: Nuup Kommunea) var en kommune i Vestgrønland med navn efter sin hovedby Nuuk. Med sine 14.705 indbyggere er den Grønlands største.

Kommunen svarer næsten til det område nordboerne kaldte Vesterbygden.

1. januar 2009 blev Nuuk Kommune en del af Sermersooq Kommune (på grønlandsk: Kommuneqarfik Sermersooq), som en af fire nydannede kommuner.

Byer og bygder i Nuuk Kommune 
 Nuuk (da.: Godthåb)
 Qeqertarsuatsiaat (da.: Fiskenæsset)
 Kapisillit
 Kangerluarsoruseq (da.: Færingehavn)

Tidligere kommuner i Grønland
Maniitsoq Kommune

Maniitsoq Kommune var en kommune i Vestgrønland med navn efter sin hovedby Maniitsoq. Kommunen blev d. 1. januar 2009 en del af Qeqqata kommune. Ordet "Maniitsoq" betyder "det ujævne" på Inuitsproget, hvilket hentyder til, at området har nogle af de højeste bjerge og dybeste fjorde i Vestgrønland. Kommunens hovederhverv er fiskeri efter rejer og krabber, suppleret med traditionel fangeraktivitet efter sæler. Der produceres endvidere en del husflid og kunsthåndværk, blandt andet figurer af fedtsten.

Geografi 
Af kommunens samlede areal på 79.500 km² er ca. 17.000 km² isfrit land. Store dele af kommunen er dækket af grundfjeld, der er skønnet til at være 3,5 mia. år gammelt (noget af det ældst kendte i verden). Der findes heri ædelsten og halvædelsten som diamant, rubin, granat, korund og Maniitsoq-sten – en art lazurit.

I det nordøstlige hjørne af kommunen ligger Kangerlussuaq Indland, et arktisk højland præget af ekstreme temperaturforskelle fra -40° C til +20° C. Området omfatter den fredede dal Arnangarnup Qoorua med meget speciel geologi, flora og fauna.

Mod nordvest findes en række fjorde, blandt andet Kangerlussuatsiaq (Evighedsfjorden), der sine steder er hele 700 m dyb. Tæt ved dens bredder findes høje bjerge, hvoraf Mount Atter er det højeste med sine 2.211 m.

Midt i kommunen ligger Sdr. Isortoq fjorden, der markerer grænsen mellem det alpine nord og det grønnere og frodigere syd. Maniitsoq by ligger ved fjordens munding.

Mod syd er kommunen afgrænset ved Fiskefjorden, som er et stort kompleks af fjorde og indsøer. Med tidevandet flyttes enorme mængder vand ud og ind af fjorden, hvilket giver anledning til en særdeles kraftig strøm på smalle steder.

Natur 
Om sommeren kan man ofte se sæler, (ringsæler og grønlandssæler), og hvaler, (vågehval, pukkelhval og finhval), især ved fjordenes mundinger.

På højlandet er der store flokke af rensdyr, andre steder ses moskusokseflokke og overalt findes polarharer og polarræve.

Af fuglearter møder man ride, alk, polarlomvie og tejst omkring fjorde og kyster. Ryper og ravne er almindelige i området, og havørnen ruger flere steder i kommunen.

Vegetationen er arktisk og dermed sparsom, men der findes dog arealer med el og pil. Derudover typiske nøjsomme planter som revling, kvan, gederams og lyngarter.

Historie 
De ældste kendte menneskerelaterede fund er fra Saqqaq kulturen fra ca. 2.000 f.Kr.. Derudover er der fund fra senere eskimokulturer og vikingerne.

Sukkertoppen blev efter den danske kolonialisering etableret i 1755 i Kangaamiut (nu Gl. Sukkertoppen), men i 1782 blev kolonien flyttet til Maniitsoq.
Det danske navn har egentlig hollandsk herkomst, idet Kangaamiut har nogle meget spidse fjelde, der ligner sukkertoppe.

Byer og bygder i Maniitsoq Kommune 
 Maniitsoq (da.: Sukkertoppen)
 Atammik
 Napasoq
 Kangaamiut

Tidligere kommuner i Grønland
Sisimiut Kommune

Sisimiut Kommune var tidligere en kommune i Vestgrønland. Kommunen blev d. 1. januar 2009 en del af Qeqqata kommune.

Byer og bygder i Sisimiut Kommune 

 Sisimiut (da.: Holsteinsborg)
 Itilleq
 Sarfannguit
 Kangerlussuaq (da.: Søndre Strømfjord)

Tidligere kommuner i Grønland
Kangaatsiaq Kommune

Kangaatsiaq Kommune var en kommune i Vestgrønland. Kommunen fik navn efter dens hovedby Kangaatsiaq. Kommunen blev d. 1. januar 2009 en del af Qaasuitsup kommune. Kommunegrænserne gælder stadig som grænser for Kangaatsiaq Præstegæld.

Byer og bygder i Kangaatsiaq Kommune 
 Kangaatsiaq
 Attu
 Iginniarfik
 Ikerasaarsuk
 Niaqornaarsuk

Tidligere kommuner i Grønland
Nordgrønland (landsdel)

Nordgrønland (grønlandsk: "Avannaarsua") er en af de tre landsdele, som Grønland inddeles i.
Nordgrønland består af:
 Qaanaaq Kommune
 det nordlige af Nationalparken Nordøstgrønland (udenfor kommunal inddeling)  og 
 Thule Air Base (udenfor kommunal inddeling)

Referencer 

Grønlands geografi
Qasigiannguit Kommune

Qasigiannguit Kommune var tidligere en kommune i Vestgrønland. Den havde navn efter sin hovedby Qasigiannguit. Den blev 1. januar 2009 en del af Qaasuitsup Kommune.

Byer og bygder i Qasigiannguit Kommune 

 Qasigiannguit (da.: Christianshåb)
 Ikamiut
Byen Qasigiannguit er en lille by i den sydøstlige del af Diskobugten. Det første hus i kolonien blev indviet den 25. juli 1734 af Hans Egedes søn Poul Egede. Kolonien blev "døbt" Christians Haab efter kong Christian VI og var den første koloni i Nordgrønland.

Qasigiannguit kaldes også for Diskobugtens Perle.

Den største virksomhed i Qasigiannguit er byens hellefiskefabrik.

Tidligere kommuner i Grønland
Qeqertarsuaq Kommune

Qeqertarsuaq Kommune var tidligere en kommune i Nordgrønland navngivet efter øen og hovedbyen Qeqertarsuaq. Den blev 1. januar 2009 en del af Qaasuitsup Kommune. Øgruppen Imerissut udgør sammen med øen Disko den tidligere Qeqertarsuaq Kommune.

Byer og bygder i Qeqertarsuaq Kommune 
 Qeqertarsuaq (da.: Godhavn)
 Kangerluk (da.: Diskofjord)

Tidligere kommuner i Grønland
Ilulissat Lokalområde

Ilulissat Lokalområde er et område i Vestgrønland der har byen Ilulissat som hovedby. Området var tidligere en kommune ved navn Ilulissat Kommune der ved kommunesammenlægningen den 1. januar 2009 blev en del af Qaasuitsup Kommune.  Qaasuitsup Kommune blev den 1. januar 2018 delt op i Avannaata Kommune og Qeqertalik Kommune. Avannaata Kommunes rådhus ligger i Ilulissat.

Byer og bygder i Ilulissat Lokalområde 
 Ilulissat (da.: Jakobshavn)
 Ilimanaq (da.: Claushavn)
 Oqaatsut (da.: Rodebay)
 Qeqertaq
 Saqqaq

Referencer 

Tidligere kommuner i Grønland
Uummannaq Kommune

Uummannaq Kommune var tidligere en kommune i Nordgrønland. Kommunen blev d. 1. januar 2009 en del af Qaasuitsup Kommune. Kommunen er opkaldt efter byen Uummannaq, der er grønlandsk for "det hjerteformede fjeld".

Byer og bygder i Uummannaq Kommune 

 Uummannaq
 Niaqornat
 Qaarsut
 Ikerasak

 Saattut
 Ukkusissat
 Illorsuit
 Nuugaatsiaq

Tidligere kommuner i Grønland
Upernavik Kommune

Upernavik Kommune var en kommune i Vestgrønland. Upernavik fungerede som hovedby i kommunen. Kommunen blev ved kommunsammenlægningen d. 1. januar 2009 en del af Qaasuitsup Kommune.

Byer og bygder i Upernavik Kommune 

 Upernavik
 Upernavik Kujalleq (da.: Søndre Upernavik)
 Kangersuatsiaq (da.: Prøven)
 Upernavik
 Aappilattoq
 Innaarsuit
 Nutaarmiut
 Tussaaq
 Naajaat
 Tasiusaq (Upernavik)
 Nuussuaq (da.: Kraulshavn)
 Kullorsuaq (da.: Djævlens Tommelfinger)

Tidligere kommuner i Grønland
Qaanaaq Kommune

Qaanaaq Kommune var tidligere Grønlands, og dermed også verdens, nordligste beliggende kommune. Den blev dannet i 1953 og d. 1. januar 2009 blev den sammen med syv øvrige kommuner en del af Qaasuitsup Kommune, verdens største kommune med et areal på 660.000 km². Kommunen var en del af Nordgrønland og var navngivet efter hovedbyen Qaanaaq, beliggende på 77,29N og 69,12V. Kommunegrænserne bruges stadig af Qaanaaq præstegæld.

Byer og bygder i Qaanaaq Kommune 
 Qaanaaq (da.: Thule)
 Savissivik
 Mourisaq
 Siorapaluk
 Qeqertat
 Qeqertarsuaq (Qaanaaq) (ubeboet)
 Uummannaq (Qaanaaq Kommune) (Dundas)
 Kangerluarsuk
 Etah (ubeboet)

Tidligere kommuner i Grønland
Ittoqqortoormiit Kommune

Ittoqqortoormiit Kommune 546 indb. var en kommune i Østgrønland navngivet efter hovedbyen Ittoqqortoormiit. Kommunegrænserne bruges stadig som præstegæld. Kommunens areal var på cirka 235.000 km2, 80% er dækket af indlandsis, 15% er isfrit og 5% er havområde. Området er siden 1. januar 2009 en del af Sermersooq Kommune.

Byer og bygder i Ittoqqortoormiit Kommune 
 Ittoqqortoormiit (da.: Scoresbysund)
 Itterajivit (da.: Kap Hope)
 Uunarteq (da.: Kap Tobin)

Tidligere kommuner i Grønland
Østgrønland

Østgrønland (grønlandsk: "Tunu") er en af de tre landsdele, som Grønland inddeles i. Østgrønland indeholder en del af verdens største naturpark beliggende ved den 2700 kilometer lange østkyst. Østgrønland består af: 

Tasiilaq, byen har fem små bygder, Kuummiit, Sermiligaaq, Diilerilaaq, Isertoq og Kulusuk som er indgangen til øst for der ligger den ene af to lufthavne, den anden ligger i kangertsaaiva, ikke langt fra Ittoqqortoormiit.

Året 2020 bor der omkring 2000 i Tasiilaq, 241 i Kulusuk, 64 i Isertoq, 248 i Kuummiit, 209 i Sermiligaaq, 96 i Diilerilaaq. 
 den østlige del af Sermersooq Kommune (de tidligere Ammassalik og Ittoqqortoormiit Kommuner) 
 det sydlige af Nationalparken Nordøstgrønland (udenfor kommunal inddeling)

Se også 
 Østgrønlandsk

Referencer 

Grønlands geografi
Kamikaze (band)

Kamikaze er navnet på et dansk fusions jazzband. Deres seneste udgivelse Darfur blev udgivet i 2008. Bandet består af tre medlemmer: Janus Magnussen på piano og vokal, Jalte Windum på trommer og guitar og Peter Sylvest på bas. Bandet udgiver albums under eget pladeselskab: Reverse Records.

Deres spillestil er eksperimenterende, og til tider fabulerende. De har hentet inspiration fra mange store verdensnavne, både indlands og udlands. Øverst på denne inspirationsliste står navne som Jan Johansson,Lennart Åberg, Bo Broberg og generelt mange af de kunstnere der florerede på steder som Jazz Montmatre og andre københavnske jazzklubber.

Diskografi 
 Darfur (udgivet på Reverse Records i 2008)
 Stalking elk (udgivet på Reverse Records i 2006)
 Trashthrower (udgivet på Reverse Records i 2007)

Eksterne henvisninger 
 Officiel hjemmeside

Musikgrupper fra Danmark
Saint-Pierre og Miquelon

Saint-Pierre og Miquelon er en lille øgruppe i Nordamerika, der tilhører Frankrig. Den har status af oversøisk kollektiv. Hovedstaden hedder Saint-Pierre.

Historie 
Øgruppen blev et fransk département i 1976, men status blev ændret i 1985, da Saint-Pierre og Miquelon i stedet blev et territorium med særlig status (collectivité territoriale à statut particulier). Øgruppen er garanteret et begrænset selvstyre fra Frankrig. Saint-Pierre og Miquelon er ikke medlem af EU, men anvender euro som valuta.

Geografi 
Øgruppens totale areal er 242 km².

Placering 

Øgruppen ligger i Atlanterhavet ca. 25 km syd for Newfoundlands kyst. De to største og eneste beboede øer er Saint-Pierre og Miquelon. Andre øer er Grand Colombier, Petit Colombier, Le Cap og Ile aux Marins.

Klima 
Øernes klima er fugtigt kontinentalt (Dfb ifølge Köppens klimaklassifikation), med en årlig gennemsnitstemperatur på 5,3 °C og med en forskel på 19 °C mellem den varmeste måned (15,7 °C i august) og den koldeste måned (-3,6 °C i februar). Øerne har 1.427 solskinstimer. Nedbøren er 1.312 mm om året og er jævnt fordelt, dog med mest i efteråret. I løbet af året er der 146 dage, hvor der falder mere end 1 mm nedbør, og. Det blæser meget på øerne, med 156 dage med kraftig vind, særligt i oktober og april.

Administrativ opdeling 
Øgruppen er administrativt opdelt i to kommuner:

Sprog 

Det officielle sprog er fransk.

Kilder

Eksterne henvisninger 

 

Øer i Frankrig
Nordamerika
Oversøiske lande og territorier
Kinshasa

Kinshasa (tidligere Léopoldville) er hovedstad og største by i Demokratiske Republik Congo. Med  indbyggere konkurrerer den med Johannesburg om at være den næststørste afrikanske by syd for Sahara efter Lagos. Byen ligger på den sydlige bred af Congofloden ved Stanley Pool direkte over for Brazzaville, hovedstaden i Republikken Congo.
Byen blev grundlagt i 1881 af Henry Morton Stanley. I 1926 blev den udråbt til hovedstad i tidligere Belgisk Congo. Kinshasas faciliteter tæller blandt andet et universitet fra 1954 samt et dansk undervisningshospital fra 1963.

Referencer

Eksterne henvisninger
Stalking Elk

Stalking Elk er et album fra 2006 af det danske jazzband, Kamikaze. Albummet er udgivet på indieselskabet Reverse Records.

 Skæringer 
 Stalking elk Shattered glass Palace Midnight pink Drop dead ocean A place called logic''

Album fra 2006
Jazzalbum
Handelshøjskole

En handelshøjskole er en uddannelsesinstitution på universitetsniveau, der underviser i emner som regnskab, bogføring, finans, markedsføring, virksomhedsledelse, strategi og kvantitativ metode og bedriver forskning. 

I København er der flere danske handelshøjskoler, blandt andet Copenhagen Business School og AVT Business School. I USA og Storbritannien er en business school ofte forbundet med et universitet, der tilbyder Master of Business Administration-kurser.

Uddannelsesinstitutioner
Reverse Records

Reverse Records er et dansk indiepladeselskab, oprettet i 2006. Det ejes af jazzmusikerne Janus Magnussen, Jalte Windum og Peter Sylvest. Har indspillet albummene Darfur (album), Stalking elk og Trashthrower med jazzbandet kamikaze (band). Har til huse i Allerød. Både dette pladeselskab, og bandet er tæt forbundet, og styres af de samme stiftere. Det hører under paraplyfænomenet "Jazzklubben".

Etableret i 2006
Pladeselskaber fra Danmark
Álvaro Santos

Álvaro Murcio Santos (født 30. januar 1980 i Brasilien) er en tidligere fodboldspiller fra Brasilien, der har spillet som angriber for en række europæiske klubber, herunder danske F.C. København.

Han blev juli 2023 assistenttræner for den danske fodboldklub FC Helsingør og blev oktober 2023 cheftræner, da den hidtidige træner Daniel Pedersen trådte tilbage

Karriere 
Han påbegyndte sin professionelle karriere i den brasilianske klub América-MG, hvorfra han i 2000 blev hentet til svenske Helsingborgs IF. 

I 2003 skiftede han til F.C. København, hvor han i 2003/04-sæsonen vandt det danske mesterskab. Han skiftede til FC Sochaux den 1. august 2006. Han er siden hen blevet lejet ud til Racing club de Strasbourg, som også spiller i den bedste franske række. I februar 2009 blev angriberen fristillet af FC Sochaux efter dårlige resultater i fransk fodbold. Det gav Örgryte IS muligheden for at hente ham på en fri transfer, og altså dermed genforene FCK's tidligere angrebsduo Álvaro Santos og Marcus Allbäck.

Álvaro Santos var tilskuerfavorit i Helsingborg, en status han tog med til FC København, hvor han fik kælenavnet VFM (Verdens Flinkeste Mand) af brugerne på klubbens debatforum Sidelinien. Han spillede 119 kampe for FC København og scorede 50 mål, der i blandt et i debuten mod Glasgow Rangers. Han blev kåret til årets spillet i FCK i 2004 og scorede også "årets mål" i 2005 med et saksespark mod SønderjyskE.

Referencer

Eksterne henvisninger 
 

Fodboldspillere fra Brasilien
Fodboldspillere fra Örgryte IS
Fodboldspillere fra FC København
Fodboldspillere fra Helsingborgs IF
Fodboldspillere fra FC Sochaux-Montbéliard
Angribere (fodbold)
Bakke snagvendt

Bakke snagvendt er en sprogleg, der går ud på at flytte rundt på forskellige led i ord, sætninger og udtryk efter et sæt forholdsvis enkle regler. I Danmark kendes legen især fra "Bakke Snagvendt-sangen" fra børneprogrammet Kaj og Andrea. Et lignende fænomen er det franske verlan.

Teknik 
Ved et led forstås: én konsonant, én vokal, to sammenstillede konsonanter, to sammenstillede vokaler samt tre sammenstillede konsonanter. Fire sammenstillede konsonanter betragtes også som et gyldigt led, men forekommer ganske sjældent i denne forbindelse. Også en hel orddel fra et sammensat ord kan fungere som et led. Den karakteristiske bakke snagvendt-effekt opstår som resultat af den såkaldte afbytning. Afbytning sker altid efter følgende simple regler: konsonantled byttes med konsonantled, vokalled byttes med vokalled og orddel byttes med orddel. Sidstnævnte resulterer ofte i den såkaldte ´"differente afbytning” når orddele af forskellig længde afbyttes med hinanden. Selve udtrykket "bakke snagvendt" opstår af "snakke bagvendt", hvor "sn-" og "b-" bytter plads. Nedenfor ses en række eksempler på de traditionelle muligheder for afbytning, ligesom de mere avancerede teknikker ”konsonantforbedring”, ”konsonanthold” og ”vokalstyring” introduceres. Bakke snagvendt forveksles undertiden med den noget enklere sprogleg tale baglæns

Eksempler 
Intern enkelleddet konsonantafbytning
Missetand → Tissemand 
Wikipedia → Pikiwedia

Intern enkelleddet vokalafbytning:
Fosterfader → Fasterfoder 
Ligrøver → Løgriver

Intern dobbelleddet afbytning:
Kattepine → Pittekane 
Skibsreder → Rebsskider

Ekstern enkelleddet konsonantafbytning:
Snakke bagvendt → Bakke snagvendt

Ekstern enkelleddet konsonantafbytning med vokalstyring:
Den gule hest → Den hule gæst

Ekstern enkelleddet konsonantafbytning med kontraherende konsonantforbedring:
Brødrene Møller → Mødrene Brøler

Ekstern enkelleddet vokalafbytning:
Sytten tunger → Sutten tynger

Ekstern dobbeltleddet afbytning med expanderende konsonantforbedring:
Knuthenborg Dyrepark → Dythenborg Knurrepark

Ekstern dobbeltleddet afbytning med konsonanthold:
Kalle Blomkvist → Bolle Klamkvist

Different polyleddet afbytning:
Den kongelige livgarde → Den livlige kongegarde

Polyleddet ekstern konsonantafbytning:
Snakke flydende bagvendt → Flakke bydende snagvendt → Bakke snydende flagvendt

Eksternt link
Bakke snagvendt-sangen af Henrik Smith-Sivertsen på Det Kongelige Biblioteks website

Sproglege

hu:Rím#Kecskerím
Flakkebjerg Herred

Flakkebjerg Herred har flere betydninger:

 Vester Flakkebjerg Herred med Holsteinborg og Skælskør var et herred i det tidligere Sorø Amt.
 Øster Flakkebjerg Herred med Herlufsholm var et herred i det tidligere Sorø Amt.

De to herreder var oprindeligt ét herred i Sjællands Vestersyssel.